હોસ્પિટલમાં જે મા કાર્ડના કાઉન્ટર લાગેલા હોય છે તેના પરથી બેસતા કર્મચારીઓ અને ડોક્ટર્સની મિલીભગતથી ગરીબ દર્દીઓ પાસેથી પૈસા ખંખેરવામાં આવે છે. મહેસાણાની ઉપાસના હોસ્પિટલમાં સારવાર લેવા ગયેલા દર્દીના સગાંએ પ્રથમ મા કાર્ડના કાઉન્ટર પર પૂછપરછ કરી હતી તો તેમણે જણાવ્યું હતું કે, તમારી બીમારી ગંભીર નથી માટે તમારે મા કાર્ડમાં સારવાર લેવાની જરૂર નથી અને તમને બાદમાં બિલમાં ડિસ્કાઉન્ટ કરી આપવામાં આવશે. આ ભરોસે બેસી રહેલા દર્દીના સગાએ આખરે ૭૦થી ૮૦ હજાર રૂપિયા ભરવાનો વારો આવ્યો હતો. આમ આ અધિકારીની મિલીભગતના કારણે દર્દીઓને યોગ્ય માર્ગદર્શન મળતું નથી.